เลขาธิการคณะกรรมการการศึกษาขั้นพื้นฐานกำชับโรงเรียนทุกแห่งรับนักเรียนปีการศึกษา 2564 ต้องโปร่งใส เป็นธรรม และตรวจสอบได้ ย้ำนักเรียนทุกคนต้องมีที่เรียน
นายอัมพร พินะสา เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า  สำนักงานคณะกรรมการการศึกษาขั้นพื้นฐาน (สพฐ.) กำหนดปฎิทินรับสมัครนักเรียนระดับมัธยมศึกษาปีที่ 1 และม.4 รับสมัครระหว่างวันที่ 24-28 เม.ย.64 สอบคัดเลือกวันที่ 1 พ.ค.64 ประกาศผลวันที่ 5 พ.ค.64 และมอบตัววันที่ 8 พ.ค.64 ส่วนมัธยมศึกษาปีที่ 4 รับสมัครระหว่างวันที่ 24-28 เม.ย.64 สอบคัดเลือกวันที่ 2 พ.ค.64 ประกาศผลวันที่ 6 พ.ค.64 และมอบตัววันที่ 9 พ.ค.64 นั้น         ปีนี้จะไม่มีการนำผลคะแนนทดสอบระดับชาติขั้นพื้นฐาน หรือโอเน็ตมาใช้เป็นสัดส่วนในการสมัครเข้าเรียน นอกจากนี้ยังได้กำชับผู้อำนวยการสำนักงานเขตพื้นที่การศึกษา (สพท.) ทุกแห่ง รวมถึงผู้บริหารโรงเรียนจะต้องยึดแนวทางการปฎิบัติเรื่องการรับนักเรียนตามที่สพฐ.แจ้งไปอย่างเคร่งครัด และข้อปฎิบัติการรับนักเรียนจากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ด้วย          เนื่องจากการรับนักเรียนเป็นที่สนใจของสังคมและผู้ปกครองทุกปี ซึ่งอยากให้โรงเรียนทุกแห่งโดยเฉพาะโรงเรียนที่มีอัตราการแข่งขันสูงดำเนินการเรื่องการรับนักเรียนให้เกิดความโปร่งใสและเป็นธรรม รวมถึงจะต้องตรวจสอบได้          อย่างไรก็ตาม ในส่วนของนักเรียนที่ไม่สามารถสอบเข้าในโรงเรียนที่มีอัตราการแข่งขั้นสูงได้ ไม่ต้องกังวล สพฐ.ยืนยันว่าจะสร้างโอกาสให้เด็กทุกคนมีที่เรียนอย่างแน่อน